Ola Solbakken

Ola Selvaag Solbakken (født 7. september 1998) er en norsk fotballspiller som spiller for den greske klubben Olympiakos, på lån fra den italienske klubben . Han har tidligere spilt for  og .

Bakgrunn 
Solbakken er født i Oslo og oppvokst på Melhus i Trøndelag, dit familien flyttet da han var tre år gammel.

Fotballkarriere

Klubbfotball 
Han begynte å spille fotball for  som femåring. Som 14-åring gikk han til fylkets storklubb , hvor han tilbragte fem år i klubbens ungdomsavdeling før veien gikk videre til .

Den 8. januar 2019 skrev han under en ny kontrakt med  ut sesongen 2021, men fikk likevel kontrakt med Bodø/Glimt i 2020 ut 2022-sesongen.

Solbakken markerte seg internasjonalt under Bodø/Glimts to kamper mot italienske  i Conference League på høsten 2021. I lagets 6-1-hjemmeseier scoret han to av Glimts mål og ble spesielt trukket fram av trener Kjetil Knutsen for sin innsats. I returmøtet på Stadio Olimpico som endte uavgjort 2-2, scoret han kampens første mål og ble utnevnt til kampens beste spiller av den italienske sportsavisen La Gazzetta dello Sport.

I november 2022 ble det kjent at Solbakken hadde signert for Roma, fra 1. januar 2023 når kontrakten med Bodø/Glimt gikk ut.

To serierunder ut i den italienske sesongen, sendte Roma ham 2. september 2023 på utlån til greske  ut sesongen. Olympiacos har opsjon på å gjøre overgangen permanent.

Landslaget 
Den 2. november 2021 ble han tatt ut i sin første seniorlandslagstropp for  i kampene mot  (13. november) og  (16. november) i kvalifiseringen til VM i fotball 2022. I kampen mot Latvia fikk han sin landslagsdebut som innbytter for Kristian Thorstvedt.

Den 20. juni 2023  scoret han sitt første landslagsmål for  mot .

Meritter

Klubb
Bodø/Glimt
Eliteserien (2):  2020, 2021

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Ranheim Fotball
Fotballspillere for FK Bodø/Glimt
Fotballspillere for AS Roma
Fotballspillere for Olympiakos FC
Personer fra Melhus kommune